 Proiectul este un scurtmetraj narativ despre dementa senila si efectele acesteia asupra relatiei mama-copil adult Exista doua personaje: Mama, 75 de ani, diagnosticata cu Alzheimer si dementa senila, imobilizata la pat datorita unei fracturi la sold si Fiica, 46 de ani, obligata sa iasa din campul muncii pentru a avea grija de mama ei Filmul este format din situatii si amintiri retraite in care Mama interactioneaza cu diversi oameni: la piata, in parc, pe strada, acasa la o vecina, acasa la ea, pe WC etc Aceasta delireaza crezand ca acele situatii se intampla in timp real si ca poate schimba cursul evenimentelor deja trecute Fiecare scena este intrerupta de aparitia sau de vocea Fiicei care o cearta pe Mama pentru tot ce face si zice Dupa fiecare intrerupere o vedem pe Mama intinsa intr-un pat cu usa de la camera inchizandu-se cand incet, cand cu putere Mama nu este constienta ca Fiica ei este persoana din delirul ei care o intrerupe, o urmareste si o hartuieste tot timpul Aceste scene sunt completate de cadre din perspectiva Fiicei care arata degradarea relatiei si sentimentelor fata de Mama Fiica are mustrari de constiinta legate de comportamentul ei fata de Mama Desi Fiica isi da seama ca greseste, nu poate remedia situatia, ajung sa-si considere propria mama o straina si o povara Aceste scene continua pana cand conflictul fizic dintre Mama si Fiica escaladeaza, iar Mama reuseste sa o impinga pe Fiica, aceasta lovindu-se la cap La sfarsit, Mama striga dupa Fiica pentru a-i schimba scutecul, insa publicul descopera ca Fiica este intinsa langa pat, inconstienta, chiar posibil decedata Filmul se vrea sa analizeze descompunerea relatiei mama-fiica, involutia empatiei, prioritatile adevarate ale fiecarui om si neimplinirile cu obsesiile aferente Desi la inceput aceasta relatie a fost una de iubire si respect reciproc, ea s-a transformat incet intr-una de obligatie, dezgust si ura, nu neaparat catre cealalta persoana, ci fata de propria persoana in cazul Fiicei Adevaratele prioritati ale amandorura ies la suprafata cand sunt confruntate cu o situatie paralizanta si la propriu si la figurat In Romania multi batrani traiesc singuri si uitati de copii, insa chiar si aceia care au contact cu copii lor intampina greutati in relatia parinte-copil Aceste relatii se deterioreaza din cauza regretelor sau a altor motive, mai mult sau mai putin actuale sau relevante Elena S Gageanu - Propunere proiect film 26 Aprilie 2014 Transilvania Talent Lab 2014 